5. ΝΟΜΟΘΕΤ. ΔΙΑΤΑΓΜΑ υπ’ αριθ. 3625 της 16/16 Νοεμ. 1956 (ΦΕΚ Α΄ 277) Περί τροποποιήσεως και συμπληρώσεως του Νόμου υπ’ αριθ. 2285/1952 «περί συστάσεως Κέντρων Βοηθείας Βρεφών κλπ.». Άρθρ.1.-(Τροποποιείται το άρθρ. 2 Νόμ. 2285/ 52). Άρθρ.2.-1.Συνιστάται δια του παρόντος Νόμου Ίδρυμα Προστασίας Λεπρών, αποτελούν νομικόν πρόσωπον δημοσίου δικαίου, υπό την εποπτείαν και τον έλεγχον του Υπουργείου Κοιν. Προνοίας. Τα της επωνυμίας, του τρόπου διοικήσεως, οργανώσεως και λειτουργίας αυτού, τα της σχέσεως αυτού προς τα ήδη λειτουργούντα Λεπροκομεία και Σταθμούς Δημοσίου ή ιδιωτικού δικαίου ως και τα του τρόπου εκπληρώσεως του σκοπού αυτού ορισθήσονται δια Β.Δ/τος εκδιδομένου προτάσει του Υπουργού Κοιν. Προνοίας, μετά γνώμην της Γνωμοδοτικής Επιτροπής Λέπρας του άρθρ. 10 του Ν.Δ. 3369/1955. 2.Ωσαύτως δια Β.Δ/των εκδιδομένων προτάσει του Υπουργού Κοιν. Προνοίας καθορίζονται τα του εσωτερικού κανονισμού ως και πάσα λεπτομέρεια, αφορώσα τας διατάξεις του παρόντος άρθρου. Άρθρ.3.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Βλ. και άρθρ. 2 Ν.Δ. 2486/1953 (τόμ. 35).

[Source: greek_legal_code_raptarchis | Tokens: 1002]